
RAPORT DE SPECIALITATE
Privind atribuirea în folosinţă gratuită a  unui spațiu de  la parterul  căminului   internat,  al Liceului Teoretic Nikolaus Lenau, situat în Timișoara , str. Dr. Iosif Nemoianu nr. 5, către Grădinița cu Program Prelungit ” Nikolaus Lenau” pentru desfăşurarea activităţii de învăţământ, pe o perioadă de 5 ani
   
Având în vedere Referatul de aprobare nr. SC2021-..................... al Primarului Municipiului Timişoara şi Proiectul  privind atribuirea în folosinţă gratuită a  unui spațiu  de la  parterul  căminului   internat,  aferent Liceului Teoretic Nikolaus Lenau, situat în Timișoara , str. Dr. Iosif  Nemoianu nr. 5, către Grădinița cu Program Prelungit ” Nikolaus Lenau” pentru desfăşurarea activităţii de învăţământ, pe o perioadă de 5 ani.
        
Facem următoarele precizări:
   
  Grădinița  cu Program Prelungit” Nikolaus Lenau” este  unitate de învățământ de stat cu personalitate juridică și își desfășoară activitatea în imoblilul situat în Timișoara str. General Grigorescu nr. 3. 
    
  Prin adresa cu nr. 855/30.08.2021, înregistrată la Municipiul Timișoara  sub nr. CT2021-3881/30.08.2021, Grădinița  cu Program Prelungit ” Nikolaus Lenau”  a  solicitat atribuirea  unui spațiu    de la parterul  căminului  internat din  str. Dr. Iosif  Nemoianu nr. 5 (fostă  str. 16 Febroarie)  al Liceului Teoretic Nikolaus Lenau, întrucât  Inspectoratul  Școlar Județean  Timiș a majorat  planul  de școlarizare pentru anul școlar 2021-2022 cu încă 2 grupe .
       
  Conform adresei cu nr. 1317/05.07.2021  conducerea  Liceului Teoretic ”Nikolaus Lenau ”, a  dat acordul  favorabil  privind  predarea spre  folosința Grădiniței cu Program Prelungit ” Nikolaus Lenau” a unui număr de 5 săli de clasă, magazie, izolator oficiu, 3 toalete și holurile  aferente, situate  la parterul  internatului  din str. Dr.Iosif Nemoianu nr. 5. 
              Conform  adresei  cu nr. 1416/22.10.2021 Inspectoratul  Școlar Județean  Timiș a  dat  acordul favorabil privind folosirea  spațiului  de la  parterul  căminului   internat al Liceului Teoretic” Nikolaus Lenau”, situat în  str. Dr. Iosif  Nemoianu nr. 5, de către Grădiniței cu Program Prelungit ” Nikolaus Lenau”
     
  Conform adresei nr. 4125/14.12.2017  emisă de Ministerul Educaţiei Naţionale, în cazul în care  activitatea unei  unităţi de învăţământ preuniversitar de stat  este transferată  în imobilul  altei unităţi de învăţământ de stat, nu este  necesară emiterea avizului conform de schimbare a destinaţiei  conform  prevederilor Ordinului nr.5.819/2016 al Ministerului Educaţiei Naţionale, întrucât spaţiile vor fi utilizate tot pentru desfăşurarea activităţilor de învăţământ de stat. 
    
 Căminul internat cu regim de înălțime P+2E  face parte din  domeniul public  al Municipiului Timișoara, este înregistrat  în evidența  contabilă a mijloacelor fixe  și este cuprins în Anexa nr.2, poz 389, la HG 977/2001  privind  atestarea  domeniului public   al municipiului, dar nu este evidențiat în cartea funciară întrucât este edificat  pe mai multe parcele  de teren   pentru care sunt necesare lucrări topografice de  dezlipire și alipire.
 
  Terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale, conform prevederilor art.112 alin 2 din Legea nr. 1/2011 a  educației  naționale și sunt înregistrate în evidența contabilă a mijloacelor fixe a Municipiului Timișoara.
  
 Ținând cont că la momentul de față  spațiul solicitat  are destinația pentru cazarea elevilor, Grădinița cu Program Prelungit ” Nikolaus Lenau” va putea funcționa  în acest spațiu  după obțierea  autorizație  sanitare de la Direcția de Sănătate Publică a Județului Timiș conform prevederilor  art. 5 alin 8 și 9  din Normele de igienă din unităţile pentru ocrotirea, educarea, instruirea, odihna şi recreerea copiilor şi tinerilor, aprobate prin  Ordinul   Ministerului Sănătății nr. 1.456/ 25.08. 2020, actualizat.

 ”Art. 5 (8) Se interzice funcţionarea claselor sau a sălilor de grupă în internatele şcolare. 
(9) Prin excepţie de la prevederile alin. (8), este permisă funcţionarea claselor sau a sălilor de grupă în clădirile internatelor şcolare în situaţii excepţionale, dar numai cu acces separat faţă de internat şi în baza autorizaţiei emise de direcţia de sănătate publică judeţeană sau a municipiului Bucureşti.”
  
   În aceste condiții  se impune  ca după  adoptarea Hotărârii  de consiliul local  prin care  va fi aprobată atribuirea în folosinţă gratuită a spațiului  către Grădinița cu Program Prelungit ” Nikolaus Lenau”, conducerea  grădiniței  în colaborare cu structurile din cadrul  Primăriei Timișoara  cu atribuții specifice,  vor demara procedurile  de obținere   a  autorizației sanitare.
   
 Spațiul  situat la  parterul  căminului internat solicitat  de Grădinița cu Program Prelungit ” Nikolaus Lenau” în Timișoara , str. Nemoianu nr. 5  în suprafață  de 307,11 mp este compus din 5 încăperi ( săli de clasă), 3 grupuri sanitate , magazie , izolator, oficiul și holurile de acces , indentificate în Planșa – Releveu parter,  anexată  la prezentul raport. 
   
Atribuirea spaţiului menţionat mai sus se va concretiza printr-un Contract de comodat/folosinţă gratuită, care se va încheia pentru o perioadă de 5 ani, iar predarea  spațiului  se va face  între cele două unităţi de învăţământ prin  proces verbal de predare – primire. 

   
Referitor la plata utilităţilor, aceasta se va stabili de comun acord între cele două uniţăţi de învăţământ, respectiv Liceul Teoretic Nikolaus Lenau și Grădinița cu Program Prelungit ” Nikolaus Lenau”.
   
Atribuirea spaţiului  se realizează în conformitate cu următoarele prevederi legale:

 -Legea nr.1/2011 a educaţiei naţionale, 

· art.20, alin.1): autorităţile administraţiei publice locale asigură, în condiţiile legii, buna desfăşurare a învăţământului preuniversitar în localităţile în care acestea îşi exercită autoritatea;
· art. 112, alin. (2): terenurile şi clădirile unităţilor de educaţie timpurie, de învăţământ preşcolar, şcolilor primare, gimnaziale şi liceale, inclusiv ale celorlalte niveluri de învăţământ din cadrul acestora, înfiinţate de stat, fac parte din domeniul public local şi sunt administrate de către consiliile locale. Celelalte componente ale bazei materiale sunt de drept proprietatea acestora şi sunt administrate de către consiliile de administraţie, conform legislaţiei în vigoare
· Ordonanţa de Urgenţă a Guvernului nr. 57/2019 privind codul administrativ- art. 129 alin. (2) lit.c  și  d),   alin 6  lit a), alin 7 lit a),  art 287, 297 și art  349-353
· Codul Civil- art. 866, 874, 875 și 2146.
Având în vedere prevederile legale expuse în prezentul raport, apreciem că :

· proiectul de hotărâre privind atribuirea în folosinţă gratuită a  spațiului  în suprafață de 307,11 mp, de la parterul  căminului internat al Liceului Teoretic ”Nikolaus Lenau”, situat în Timișoara , str. Dr.  Iosif Nemoianu nr. 5, către Grădinița cu Program Prelungit ” Nikolaus Lenau”   pentru desfăşurarea activităţii de învăţământ pe o perioadă de  5 ani, îndeplineşte condiţiile pentru a fi supus dezbaterii şi aprobării plenului Consiliului Local.
·  Activitatea Grădiniței  cu Program Prelungit ” Nikolaus Lenau”  se va putea desfășura   în acest spațiu  după obținerea  autorizație  sanitare de la Direcția de Sănătate Publică a Județului Timiș conform prevederilor  art. 5 alin 8 și 9  din Normele de igienă din unităţile pentru ocrotirea, educarea, instruirea, odihna şi recreerea copiilor şi tinerilor, aprobate prin  Ordinul   Ministerului Sănătății nr. 1.456/ 25.08. 2020, actualizat.

